CELEX: 32011R0011
Language: da
Date: 2011-01-07 00:00:00
Title: Kommissionens forordning (EU) nr. 11/2011 af 7. januar 2011 om ændring af visse forordninger om tarifering af varer i den kombinerede nomenklatur

8.1.2011   
            
            
               DA
            
            
               Den Europæiske Unions Tidende
            
            
               L 5/1
            
         KOMMISSIONENS FORORDNING (EU) Nr. 11/2011
   af 7. januar 2011
   om ændring af visse forordninger om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               Hajbruskpulver, der foreligger i gelatinekapsler og anvendes som kosttilskud, blev tariferet under pos. 0305 i henhold til Kommissionens forordning (EF) nr. 1858/98 af 27. august 1998 om tarifering af visse varer i den kombinerede nomenklatur (2). Tilberedt olie (indeholdende olie af frø af kæmpenatlys, mælkefedt og vitamin E), der foreligger i gelatinekapsler og anvendes som kosttilskud, blev tariferet under pos. 1517 i overensstemmelse med Kommissionens forordning (EØF) nr. 3513/92 af 3. december 1992 om tarifering af visse varer i den kombinerede nomenklatur (3).
            
         
               (2)
            
            
               I de forenede sager C-410/08 til C-412/08, Swiss Caps AG mod Hauptzollamt Singen
                   (4), afgjorde Den Europæiske Unions Domstol, at produkter, der foreligger i gelatinekapsler og skal anvendes som kosttilskud, bør tariferes under pos. 2106 som tilberedte næringsmidler, ikke andetsteds tariferet.
            
         
               (3)
            
            
               Forordning (EF) nr. 1858/98 og (EØF) nr. 3513/92 bør derfor tilpasses for at undgå divergerende tarifering og sikre ensartet anvendelse af den kombinerede nomenklatur i EU.
            
         
               (4)
            
            
               Forordning (EF) nr. 1858/98 og (EØF) nr. 3513/92 bør derfor ændres.
            
         
               (5)
            
            
               Ud over nævnte ændringer er det nødvendigt at ændre Kommissionens forordning (EF) nr. 1179/2009 af 26. november 2009 om ændring eller ophævelse af visse forordninger om tarifering af varer i den kombinerede nomenklatur (5). De forordninger, der er ændret (henholdsvis ved ændring af KN-koden, fjernelse af en varepost i forordningen eller ophævelse af selve forordningen), er opført i skemaerne i bilag I, II og III til forordningen. Der bliver henvist til Kommissionens forordning (EØF) nr. 484/79 af 13. marts 1979 (6) både i nr. (1) i nævnte bilag I og i nr. (3) i nævnte bilag III. Ligeledes bliver der henvist til varepost 3 i bilaget til Kommissionens forordning (EF) nr. 2696/95 af 21. november 1995 (7) både i nr. 79 i nævnte bilag I og i nr. 31 i nævnte bilag II.
            
         
               (6)
            
            
               Med henblik på en berigtigelse bør bilag I til Kommissionens forordning (EF) nr. 1179/2009 ændres, hvorved nr. (1) og (79) i bilaget udgår.
            
         
               (7)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   Varepost 2 i skemaet i bilaget til forordning (EF) nr. 1858/98 udgår.
   Artikel 2
   Varepost 1 i skemaet i bilaget til forordning (EØF) nr. 3513/92 udgår.
   Artikel 3
   Nr. (1) og (79) i skemaet i bilag I til Kommissionens forordning (EF) nr. 1179/2009 udgår.
   Artikel 4
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. januar 2011.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 241 af 29.8.1998, s. 17.
   
      (3)  EFT L 355 af 5.12.1992, s. 12.
   
      (4)  Dom af 17. december 2009, endnu ikke offentliggjort i Sml., præmis 29 og 32.
   
      (5)  EUT L 317 af 3.12.2009, s. 1.
   
      (6)  EFT L 64 af 14.3.1979, s. 47.
   
      (7)  EFT L 280 af 23.11.1995, s. 17.